Öt helyet javított Magyarország az egyik fontos globális versenyképességi ranglistán
A tavalyi 47.-ről a 42. helyre ugrott Magyarország idén a svájci székhelyű IMD üzleti iskola globális versenyképességi rangsorán, amelyben leginkább a gazdasági és a kormányzati teljesítmény javulása játszott fontos szerepet.
A ma közzétett eredmények szerint az 5 helyes javulás a harmadik legnagyobb volt a 63 vizsgált ország között. Lényeges, hogy a négy fő kategória (gazdasági teljesítmény, kormányzati teljesítmény, üzleti hatékonyság és infrastruktúra) mindegyikében javítottunk, de a legnagyobb mértékben a gazdasági és a kormányzati teljesítmény főkategóriákban.
Amint az alábbi táblázat is mutatja: a gazdasági teljesítmény kategóriában a 63 vizsgált ország közöl a 8. helyre ugrottunk, ami igen jelentős (főként ha 2-3 éves távon nézzük) és amiben a 4,5%-os GDP-növekedés és az uniós szinten is kimagasló beruházási ráta játszik fontos szerepet. A kormányzati hatékonyság kategóriában a 47.-ről a 40. helyre ugrottunk, az üzleti hatékonyságban az 59.-ről az 56. helyre, az infrastruktúrában a 41.-ről a 37. helyre.
A gazdasági teljesítmény kategóriába tartozó részindexek közül a nemzetközi beruházásoknál kapta az ország a legjobb helyezést (10.) és közel ilyen jó helyezésünk van a foglalkoztatottság és a nemzetközi kereskedelem részindexnél (13. hely), de a duális gazdaságszerkezetre rámutat az is, hogy közben a hazai gazdaság részindex a 40. helyen áll.
A kormányzati teljesítményen belül a legjobb helyezésünk az adópolitikánál van (33.), a legrosszabb a közpénzügyeknél (49.). Az üzleti hatékonyságnál a két egyformán legrosszabb helyezésünk (57.) a menedzsment technikáknál és a hozzáállás és az értékek részindexeknél van. Az infrastruktúrán belül a különböző részindexek 34. és 43. hely közöttiek, a legjobb az alap infrastruktúra terület, a legrosszabb pedig az oktatás.
Az IMD anyagához az inputokat az ICEG Európai Központ szolgáltatta, amely 5 főbb pontban rögzítette a magyar gazdaság előtt álló kihívásokat:
A friss eredmények kapcsán sajtótájékoztatót tartott Varga Mihály pénzügyminiszter, amelyen az MTI tudósítása szerint többek között az alábbiakat hangsúlyozta:
Címlapkép forrása: MTI/Máthé Zoltán. Varga Mihály pénzügyminiszter sajtótájékoztatót tart a Pénzügyminisztériumban Magyarország idei helyezéséről az IMD globális versenyképességi rangsorában 2021. június 17-én.
imd, pénzügyminisztérium, beruházás, adórendszer, versenyképesség, Magyarország, Varga Mihály, versenyképességi rangsor, munkaerőpiac, euró